डीएम से की शिकायत में गया प्रसाद ने बताया कि वह बड़े भाई लल्लू प्रसाद का किसान क्रेडिट कार्ड बनवाने के लिए 16 मई को अन्य बैंकों से नो ड्यूज कराकर जब इलाहाबाद यूपी ग्रामीण बैंक पहुंचा तो शाखा प्रबंधक ने उससे थोड़ी देर बैठने को कहा। वह बारह बजे से शाम चार बजे तक प्रतीक्षा करता रहा। जब वह चार बजे वहां पहुंचा तो शाखा प्रबंधक सिगरेट पी रहे थे। उसे देखते ही चिल्ला पड़े और कहा कि मिलना-जुलना कुछ नहीं, दिमाग खाने चले आते हैं। इतना ही नहीं प्रबंधक ने उसका कागज फेंक दिया और अभद्रता की। उसने जिलाधिकारी से बैंक अधिकारी पर कड़ी कार्रवाई की मांग की है। उधर, पहाड़ी के अनिल त्रिपाठी एडवोकेट ने भी शाखा प्रबंधक पर आरोप लगाया है कि उन्होंने इंट्री कराने को दी पासबुक फेंक दी, साथ ही रिपोर्ट की धमकी दी। इसकी शिकायत उसने बांदा आफिस में की है।